**Együttműködési megállapodás**

Iktatási szám:

**az iskolai közösségi szolgálat közös lebonyolításáról**

| amelyet egyrészről  | iskola: **Budapesti Gépészeti Szakképzési Centrum**  **Arany János Műszaki Szakgimnáziuma és Szakközépiskolája** |
| --- | --- |
|  | székhely: *1072 Budapest Nyár u. 9*. |
|  | képviselő: *Ónody Miklós igazgató* |
|  | OM-azonosító: *203031* |
|  | a továbbiakban: Iskola |
|  |  |
| másrészről | név:  |
|  | székhely:  |
|  | képviselő:  |
|  | a továbbiakban: Szervezet |
|  | a továbbiakban együtt: ***Felek*** |

kötöttek a mai napon, az alábbi feltételekkel:

**1. A megállapodás előzményei, körülményei, célja:**

A 12/2020.(II.7.) évi Korm. rendelet a szakképzésről szóló törvény végrehajtásáról 107§-nak megfelelően az iskolai közösségi szolgálat megszervezésében a Felek az e megállapodásban rögzítettek alapján együttműködnek. A Felek kölcsönösen törekednek arra, hogy az érintett tanulók teljesíteni tudják az 50 órás kötelezettségüket.

Mindkét fél vállalja, hogy a tőle elvárható gondossággal jár el az együttműködés során.

A Felek kötelesek a megállapodásban foglaltakhoz szükséges információkat, adatokat, dokumentumokat egymás rendelkezésére bocsátani, egymást folyamatosan tájékoztatni a megállapodás teljesítésének érdekében.

**2. Az Iskola kötelezettségei, vállalásai:**

Az Iskola vállalja, hogy a szervezethez irányítja a tanulókat. Az Iskola a tanulók felkészítését, a program zárását a Szervezettel közösen végzi, előre írásban egyeztetett módon (helyszín, időpont, felkészítő személye).

A közösségi szolgálat során felmerülő fegyelmi problémák kezelésében az iskolai házirend előírásai a mérvadóak, az iskola kapcsolattartója a Szervezet kapcsolattartójával együttműködik, a felmerült problémát a Szervezet vezetőjével egyetértésben kezeli.

Az Iskola vállalja a kitöltött és aláírt tanulói jelentkezési lapok, szülői igazolások beszerzését, Szervezethez juttatását. Az iskola biztosítja a tanulóknak a közösségi szolgálat nyilvántartására alkalmas dokumentumot (pl. Diáknapló).

Az Iskola segíti a szülőkkel való kapcsolattartást.

**3. A Szervezet kötelezettségei, vállalásai:**

A Szervezet vállalja, hogy a -……………. tanévtől tanulókat fogad az Iskolából, a feladatok ütemezésében igazodik a tanítási év rendjéhez, kölcsönös egyeztetés alapján.

A tanulók közösségi szolgálat keretében az alábbi feladatokat láthatják el (felsorolás):

A fent felsorolt tevékenységekhez a feltételeket, eszközöket, mentort a Szervezet biztosítja.

A Szervezet vállalja, hogy a tanulók tevékenységét az iskola által biztosított dokumentumban (pl. Diáknapló) az intézménynél eltöltött óraszámnak megfelelően, hitelt érdemlően (igazoló aláírása, pecsét) igazolja. A Szervezet segíti, hogy a tanuló tevékenységét egyéb módon is rögzíthesse (fotó, kisfilm) előre egyeztetett módon.

(1) A fogadó szervezet köteles biztosítani:

a) az egészséget nem veszélyeztető és biztonságos tevékenységhez szükséges feltételeket,

b) ha szükséges, pihenőidőt,

c) a közösségi szolgálattal összefüggő tevékenység ellátásához szükséges tájékoztatást és irányítást, az ismeretek megszerzését,

d) a tizennyolcadik életévét be nem töltött tanuló, illetve a korlátozottan cselekvőképes nagykorú tanuló esetén a közösségi szolgálati tevékenység folyamatos, szakszerű felügyeletét.

(2) Ha a jelen megállapodás másként nem rendelkezik, a fogadó Szervezet gondoskodik a közösségi szolgálati tevékenység ellátása érdekében szükséges szállításról, abban az esetben, ha a tevékenységre vidéken kerül sor, tömegközlekedéssel nem érhető el.

(3) Ha az utasítás végrehajtása kárt idézhet elő, a tanuló köteles erre az utasítást adó figyelmét felhívni. A tanuló nem felel az általa okozott kárért, amennyiben figyelemfelhívási kötelezettségének eleget tett.

(4) A tanuló által a közösségi szolgálat során végzett tevékenységgel összefüggésben harmadik személynek okozott kárért a fogadó szervezet felel. Amennyiben a kárt a tanulónak felróható magatartás okozta, − a jelen megállapodás eltérő rendelkezésének hiányában − a fogadó szervezet a tanulótól követelheti kárának megtérítését.

(5) Amennyiben a tanuló bizonyítja, hogy:

a) a testi sérüléséből, illetve egészségkárosodásából eredő kára,

b) a tulajdonában vagy használatában álló, a közösségi szolgálattal összefüggésben végzett tevékenység ellátásához szükséges dologban a közösségi szolgálati tevékenység végzésének helyén keletkező kára a Szervezettől kapott utasítással összefüggésben következett be, a fogadó szervezet akkor mentesül a felelősség alól, ha bizonyítja, hogy a kárt működési körén kívül eső elháríthatatlan ok vagy kizárólag a tanuló elháríthatatlan magatartása okozta. A fogadó Szervezetnek nem kell megtérítenie a kárnak azt a részét, amely a tanulónak felróható magatartásából származott.

**4. Az Iskola részéről a program felelőse és kapcsolattartója, elérhetőségei (e-mail, telefon)0613223861/102. mellék, titkárság**

**5. A Szervezet részéről a program felelőse és kapcsolattartója, elérhetőségei (e-mail, telefon)**

**6. A programmal kapcsolatban felmerülő költségek és annak kötelezettségvállalója**

Felmerülő költség az Iskolát és a tanulót nem terheli.

**7. A program ütemezése**

Az aktuális feladatok teljesítése folyamatos: rendezvényekhez, programokhoz kapcsolódó.

A tanuló felkészítése, megfelelő helyszínre irányítása, a program lezárása - folyamatosan, megegyezés szerint történik.

Az iskola tájékoztatja a diákokat, a szülőket és a fogadó intézményeket arról, hogy a szolgálat tervezésénél a 12/2020. (II.7.) Korm rendelet szakképzésről szóló törvény végrehajtásáról 107§ jogszabályi rendelkezésekre tekintettel:

* a közösségi szolgálat teljesítése körében egy órán hatvan perc közösségi szolgálati idő értendő azzal, hogy a helyszínre utazás és a helyszínről hazautazás ideje nem számítható be a teljesítésbe,

A közérdekű önkéntes tevékenységről szóló [2005. évi LXXXVIII. törvény](https://www.google.hu/url?sa=t&rct=j&q=&esrc=s&source=web&cd=1&ved=0ahUKEwiKlO-ul6jRAhVrKsAKHf8uDT8QFggZMAA&url=http%3A%2F%2Fnet.jogtar.hu%2Fjr%2Fgen%2Fhjegy_doc.cgi%3Fdocid%3Da0500088.tv&usg=AFQjCNGOhzIaAvvOVfGNcDni-UnEO5XMBQ&bvm=bv.142059868,d.bGg) 5. § értelmében:

* a tizenhatodik életévét be nem töltött önkéntes és a cselekvőképességében a közérdekű önkéntes tevékenység tekintetében részlegesen korlátozott nagykorú önkéntes közérdekű önkéntes tevékenységet külföldön nem végezhet,

a tizennyolcadik életévét be nem töltött önkéntes közérdekű önkéntes tevékenységet 20 óra és 6 óra között nem végezhet,

* a tizenhatodik életévét be nem töltött önkéntes által a közérdekű önkéntes tevékenységre fordítható idő nem haladhatja meg tanítási szünet ideje alatt a napi három órát és a heti tizenkét órát, tanítási időben a heti hat órát és tanítási napon a napi két órát, tanítási napon kívül a napi három órát,
* a tizenhatodik életévét betöltött, de tizennyolcadik életévét be nem töltött önkéntes által a közérdekű önkéntes tevékenységre fordítható idő nem haladhatja meg a napi négy és fél órát és a heti tizennyolc órát,
* a tizennyolcadik életévét be nem töltött önkéntes részére a közérdekű önkéntes tevékenység befejezése és másnapi megkezdése között legalább tizennégy óra pihenőidőt kell biztosítani.

**8. A program megvalósulása során felmerülő módosítási kérelmek bírálatának menete**

A Felek a jelen megállapodásban megfogalmazottak módosítására irányuló jelzését követően − indokolt esetben – a módosítás tervezetét elkészítik. A szerződésmódosítást aláírásukkal hagyják jóvá.

**9. A Felek elállási, felmondási joga**

9.1. A Felek a jelen megállapodástól való elállásra vagy a megállapodás azonnali hatályú felmondására jogosultak, ha:

* a jelen megállapodásban a megvalósításra meghatározott kezdő időponttól számított három héten belül a tevékenység nem kezdődik meg, vagy a Felek a nekik felróható okból nem kezdeményezik, és a késedelem okáról ezen idő alatt írásban sem mentik ki, vagy
* olyan körülmény merült fel, vagy jut a Felek tudomására, amely alapján a program teljesülése kétségessé válik, vagy más irányt vet, vagy
* a jelen megállapodásban meghatározott feladat megvalósítása meghiúsul, tartós akadályba ütközik, vagy a jelen megállapodásban foglalt ütemezéshez képest jelentős késedelmet szenved, vagy
* a Felek valamelyike a neki felróható okból megszegi a jelen megállapodásból, illetve az azzal kapcsolatos jogszabályokból eredő kötelezettségeit, így különösen nem tesz eleget kötelezettségének, és ennek következtében a jelen megállapodásban meghatározott feladat szabályszerű megvalósítását nem lehet nyomon követni.

9.2. A Felek rögzítik továbbá, hogy a jelen megállapodással összefüggő adatok nem minősülnek üzleti titoknak, nem tarthatóak vissza üzleti titokra hivatkozással, amennyiben azok megismerését vagy nyilvánosságra hozatalát közérdekből elrendelik. Más megítélés alá esik a bűnüldözéssel, a mentéssel, vagy az államérdekkel kapcsolatos tevékenység és a személyi adatok.

9.3. A Felek a jelen megállapodásból eredő esetleges jogvitákat elsősorban tárgyalásos úton kötelesek rendezni.

9.4. A jelen megállapodásban nem vagy nem kellő részletességgel szabályozott kérdések tekintetében a magyar jog szabályai – elsősorban a Polgári törvénykönyv és a Büntető törvénykönyv – az irányadók.

9.5 Jelen megállapodásban foglaltak alapvető feltétele, hogy a tanulók mindenkor kötelesek alkohol, kábítószer, tudatmódosító anyag, stb. mentesen megjelenni. Normál, tiszta és ápolt ruházat elengedhetetlen. Kirívó megjelenés, pl. orrkarika, el nem fogadható jelkép az öltözeten stb. nem megengedett.

A felek a jelen, 5 oldalból álló megállapodást elolvasták, megértették, és mint akaratukkal mindenben megegyezőt, jóváhagyólag írták alá.

A jelen megállapodás 2 darab eredeti, egymással teljes egészében megegyező példányban készült, amelyből 1 darab az Iskolánál, 1 darab a Szervezetnél marad.

Budapest, 20

Melléklet: nincs

 PH PH

 az Iskola részéről: a Szervezet részéről:

 **Ónody Miklós
 igazgató**

 (nyomtatott betűvel: név és beosztás)